**Vlkovský potok** je potok v regióne Gemeri a v regióne Malohont na území obcí Lehota nad Rimavicou v Rimavská Sobota a Kokava nad Rimavicou v Poltár v Banskobystrickom kraji. Nachádza sa v geomorfologickom celku Revúcka vrchovina, v geomorfologickom podcelku Cinobanské predhorie. Je pravostranným prítokom Liešnice a má dĺžku 2,9 km. Je vodným tokom VII. rádu.

Prameň
------

Pramení v 478 m n. m. v lesnom extraviláne na území obce Lehota nad Rimavicou na západnom svahu vrchu *Žabica* s 616 m n. m..

Opis toku
---------

Od prameňa na území obce Lehota nad Rimavicou tečie západným smerom lesným extravilánom, priteká k obecnej hranici medzi obcami Lehota nad Rimavicou v Rimavská Sobota a Kokava nad Rimavicou v Poltár, veľkým oblúkom mení smer na sever, sleduje obecnú a zároveň aj okresnú hranicu ako aj železnicu Lučenec – Utekáč, preteká cez intravilán osady *Liešnica*, ďalej preteká východne od lesa *Vlkovo* v 334 m n. m. cez intravilán osady *Vlkovo*, sleduje priebeh obecnej hranice, na obecnej hranici medzi obcami Kokava nad Rimavicou a Lehota nad Rimavicou v 329 m n. m. ústi do Liešnice ako jej pravostranný prítok v povodí *Rimavice*. *Vlkovský potok* má viacero nevýznamných bezmenných prítokov.

Pôvod názvu
-----------

Motivantom názvu vodného toku *Vlkovský potok* na území obcí Lehota nad Rimavicou v Rimavská Sobota a Kokava nad Rimavicou v Poltár v období pomenovacieho procesu bola poloha osady *Vlkovo* prípadne poloha susedného lesa *Vlkovo* v oblasti, cez ktorú Vlkovský potok pretekal. Z toponyma *Vlkovo* rozšírením o formant *-ský*, a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Vlkovský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Vlkovský potok* bol štandardizovaný v roku 1992. V priestore slovenskej hydronymie potokov hydronymum *Vlkovský potok* nie je jedinečným hydronymom (máj 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-05-04.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-05-03]
3. ↑  Priebeh vodného toku Vlkovský potok v Základnej báze údajov geografického informačného systému ZB GIS. Dostupné on-line na  [cit. 2022-05-02].
4. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 7, 23, 195, 202. 079-902-87 NVA
5. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 26, 133, 134, 135.
6. ↑  Geografické názvy okresu Rimavská Sobota A24. Geografické názvoslovné zoznamy OSN – ČSFR. Bratislava: Slovenský úrad geodézie a kartografie, P-255/1992 zo 16.6.1992. 104 s. S. 45, 95. ISBN 80-900509-6-4.

  


| * z
* d
* u
Vodné toky v povodí Rimavice |
| --- |
| *Rimavica* → *Rimava* → *Slaná* → *Tisa* → *Dunaj* |
| 
* Biely potok
* Blatina
* Dlhý potok
* Drahovský potok
* Dražná
* Ďurkovský potok
* Hájsky potok
* Havrilovec
* Hrachovský potok
* Húkľavý potok
* Chorepa
* Kamenistý potok
* Kokavka
* Kysuca
* Liešnica
* Lipové
* Ľubienka
* Malá Biela
* Múraný potok
* Ojová
* Pavlačka
* Rakytový potok
* **Rimavica**
* Simkov potok
* Skalnatý potok
* Svarín
* Trnkov potok
* Veľký potok
* Vlkovský potok
* Z vrchov
* Zálomka
* Železný potok

 |